Hela (komiks)

Hela – Marvel Comics nəşriyyatı tərəfindən 1964-cü ildə yaradılmış komiks personajı. Yaradıcıları Sten Li və Cek Körbidir. Hela Asqardda Ölüm ilahəsi kimi tanınır. Personaj German-skandinav mifologiyasındakı Hel personajı əsasında yaradılmışdır. Komikslərin Gümüş dövründə debüt edən Hela ilk dəfə "Journey into Mystery" komiksinin 102-ci buraxılışında (mart 1964) görünmüşdür.

Hela personajı Marvel Kinematoqrafiya Kainatında Keyt Blanşett tərəfindən canlandırılmışdır: "Tor: Raqnarök" (2017).

 Nəşrolunma tarixi 
Hela personajı German-skandinav mifologiyasındakı Hel personajı əsasında yaradılmışdır. Yaradıcıları Sten Li və Cek Körbidir. "Journey into Mystery" komiksinin 102-ci buraxılışında (mart 1964) debüt etmişdir.

 Bioqrafiya 
Hela buz nəhənglərinin ölkəsi olan Yotunhaymda Anqrboda və Lokinin qızı kimi anadan olur (buradakı Loki Torun qardaşı olan Loki deyil, onun başqa bir reinkarnasiyasıdır).Marvel Graphic Novel 15: The Raven Banner Odin Helanın gücünü tanıyandan sonra Hel və Niflhaym krallıqlarında ölülər üzərində hakimiyyət qurmasına icazə verir. Buna baxmayaraq, Helaya Valhalla üzərindəki hamiyyəti tanınmır. Valhalla bilindiyi kimi Asqarda sadiq olanların dinclik tapdığı cənnət kimi yerdir. Hela Odin və Torun da ruhlarını istəməyə başlayır və Asqardla döyüşlərə girişir.

 Gücləri 
Hela digər asqardlılar kimi çox güclü, dayanıqlı, uzunömürlüdür.Official Handbook of the Marvel Universe Vol 2 #5 Hela Ölüm ilahəsi olduğundan əlində ölümü gəzdirir. Bir toxunuşu ilə bir ölümlünü öldürə və ya qismən qocalda bilər. Ölən tanrıların ruhlarını onların bədəninə qaytararaq onları həyata qaytarmaq gücünə malikdir. Naytsvord adlı qılınc gəzdirir və qılınc ustasıdır. Zəfərin əli adlı və bütün asqardlıları əridə biləcək xüsusi hücumu var. Plaşını geyinərkən daha güclü olur.

 Digər media 
 Film 
 Hela "Halk Tora qarşı" video filmində görünmüş və Canis Cod tərəfindən səsləndirilmişdir.
 Hela personajı Marvel Kinematoqrafiya Kainatında "Tor: Raqnarök" filmində Keyt Blanşett tərəfindən canlandırılmışdır. Hela filmin əsas supercinayətkarıdır və Odinin qızıdır. Odinin ölümündən sonra Asqarddakı hakimiyyəti ələ keçirməyə çalışır, hətta Torun çəkicini parçalayır.

 Televiziya 
 Hela "Qisasçılar: Yerin ən qüdrətli qəhrəmanları" cizgi serialının "Asqardın çöküşü" və "Digərləri kimi olmayan bir gün" seriyalarında görünmüş və Nika Futterman tərəfindən səsləndirilmişdir. Qisasçılar müxtəlif dünyalara transportasiya olurlar, Kapitan Amerika isə Helanın krallığına düşür. Kapitan Amerika dostlarına kömək etmək üçün Heladan yardım istəyir, Hela isə bunun qarşılığında onun ruhuna sahib olmaq şərti qoyur. Kapitan Amerika təklifi qəbul edir.
 Hela "Qisasçılar, birləşin" cizgi serialının "Valhalla gözləyə bilər" seriyasında görünmüş və Venessa Marşal tərəfindən səsləndirilmişdir.

 Videooyun 

 İstinadlar 

 Xarici keçidlər 
 Hela MarvelDirectory.com saytında
 Hela personaj qalereyası
 Hela Marvel Verilənlər Bazasında
 Hela Comic Vine-da

Kateqoriya:1964-cü ildə tanıdılan komiks personajları
Kateqoriya:Qadın supercinayətkarlar
Kateqoriya:Ölüm və yenidən doğulma güclərinə malik personajlar
Kateqoriya:Marvel Comics asqardlıları
Kateqoriya:Qadın film personajları